


       ÚTI  BESZÁMOLÓ

Készült: a várdombi Német Nemzetiségi Önkormányzat képviselőinek németországi
              útjáról (2009.október 11-13.)

Résztvevők: Holcz János

elnök,
                     Hoffmann János
elnökhelyettes,
                     Bayerle József               képviselő,
                     Nagy  Zsolt

képviselő,
                     Solti János

képviselő,

A németországi látogatás célja:

A várdombi NNÖ tagjait már több éve foglalkoztatja a gondolat, ill. a kérdés, hogy a faluban megtelepült sváb családok Németország mely részéről érkeztek Magyarországra?
Fenti kérdésben születtek már publikációk, többek között Kis Tamásné (Újvári Marika) a faluról szóló könyvében nevezte meg a betelepült családok származási helyét.
E könyv volt az első kiindulási pont, melyre a várdombi NNÖ úgy tekintett mint hiteles,ellenőrizendő adat. A könyv szerzője a betelepülés egyik lehetséges állomásaként a németországi ZEUTERN települést ill. környékét jelölte meg.
                                                       [image: image1.jpg]ingeschrankter

Winterdienst





A másik alapvető kiindulási pontot a fiatalon elhunyt volt Polgármesterünk szolgáltatta. Villi Ferenc szerint a Várdombra betelepített sváb családok eredeti lakóhelye a Zeutern közeli SINSHEIM város, ill. környéke is lehetett. Sajnos megjegyzésének eredetét már nem tudta számunkra elmondani, csak a tény maradt fenn utána.

A NNÖ számára tehát e két kiindulási pont adódott, mely településeken elsősorban a névazonosságokat szerettük volna megvizsgálni.

Elektronikus levélben  előzetesen felvettük a kapcsolatot SINSHEIM  polgármesteri hivatalával, így nyugodtan indultunk az útra a  kérdések tisztázására, hogy mindent megpróbáljunk kideríteni, ami egy 3 napos útba belefér. Elsősorban a névazonosságok felkutatásával akartunk foglalkozni. A névazonosságok felderítésének kézenfekvő helyszínei a temetők, ill. a városi archívumok.

Az utazás: Várdomb – Sinsheim – Zeutern – Várdomb

2009. október 11-én Ignácz Attila szállítási vállalkozó kisbuszával indultunk neki az útnak.

Az esti órákban érkeztünk meg Sinsheim közelében, az autópálya mellett már előre lefoglalt szálláshelyünkre.

A Hotel recepciósa előzetes telefonegyeztetésünk alapján szívélyesen fogadott bennünket.

Német szokás szerint alaposan kifaggatott bennünket szándékainkról. Szerencsénkre, mivel meglehetősen tájékozott volt, kiderült, hogy személyesen ismeri Fr. Inge Baumgärtnert, aki a sinsheim-i polgármesteri hivatalban túlnyomórészt a történelemmel, a ki- ill. betelepülési ügyekkel foglalkozik. Hogy ne legyünk terhére a hölgynek, a recepciós úr megígérte, hogy felveszi vele a kapcsolatot, átadja neki elérhetőségünket, így ha neki alkalmas, Ő fog bennünket keresni. Ebben maradtunk. Mivel a szálloda konyhája vasárnap nem működik, készített nekünk egy könnyű, finom vacsorát, így nem kellett éttermet keresgélnünk.

2009. október 12-én reggeli után megkerestük Sinsheim város Polgármesteri Hivatalát, hogy ne késlekedjünk. Mivel délelőtt a hölgynek hivatali elfoglaltsága volt, így megegyeztünk, hogy Ő keres telefonon minket, amikor ráér.

Az idő kihasználása is fontos tényező volt, ezért a szállodában talált várostérkép alapján felkerestük a 4 sinsheim-i temető közül a legközelebb eső evangélikus temetőt, valamint

a helyi katolikus plebániát. Sajnálatunkra, temetésre készültek, így használható adatot nem kaptunk.

    Sajnos e temetőben nem találtunk egyetlen olyan névazonosságot sem, mely igazolhatta volna feltevéseinket.

Azért rengeteg fotót készítettünk a további sejthető névazonosságok felkutatására.
Visszatérve a városba, rövid sétát tettünk a központban.

Mivel meglehetősen barátságtalan volt az időjárás, többször fedél alá kellett húzódnunk.

Végül déltájban felhívott bennünket Fr. Inge Baumgärtner, igen szívélyesen tájékoztatott bennünket, hogy ő konkrétan nem tud bennünket megfelelő információkkal ellátni, viszont adott egy telefonszámot, a „Rathaus” telefonszámát. E számon Fr. Zwickel-t kerestem, akivel az időpont egyeztetés után megállapodtunk, hogy délután fogad bennünket a Városháza Archívumában.

Izgatottan készültünk a találkozóra, mivel közülünk még senki nem járt igazi levéltárban, főleg nem konkrét céllal.

Délután, a megbeszélt időben bejelentkeztünk a Városházán, Fr. Zwickel zavarba ejtő kedvességgel fogadott. Valószínűleg Fr. Baumgärtner már előre mindenről tájékoztatta, mert azonnal indultunk az alagsorban található Archívumba.

Mivel a betelepítések a XVIII. században zajlottak, közösen megegyeztünk abban, hogy azokra a könyvekre lesz szükség, melyeknek 1699. év az induló dátumuk.

Fenti formátumú könyvekből mind a négy kötetet áttanulmányoztuk, olyan nevek előfordulását keresve,mint

Kneller, Klieber, Halbich, Schamberger, Essig, Melter, Waldschütz, Willi, Hüber, Hauck, stb.


Nagyon sok névazonosságot találtunk, a legfeltűnőbb viszont az 1700-as évek elejéről 

a HAUCK  név, mely a sinsheim-i könyvekben igen gyakran előfordult. Érdekesség, 
hogy egy Hauck nevű ikerpár ott született, de a Halotti Anyakönyben nincsenek.

Mivel fényképezéshez meglehetősen rosszak voltak a fényviszonyok, Fr.Zwickel felajánlotta, hogy a kiválasztott oldalakról másolatot készít.

Késő délutánig forgattuk a könyveket, igen sok másolatot kaptunk.
Szóba került Sinsheim magyar partnervárosa(Barcs) is, Fr.Zwickel szerint a német, ill. a magyar kapcsolattartókon keresztül további vonalakat lehet feltárni.

Talán már a munkaideje is régen lejárt, de még mindig újabb és újabb ötletekkel állt elő a hölgy, de már meglehetősen későre járt, így egy nagy „Viszontlátásra” köszönéssel vettünk búcsút vendéglátónktól.

Este a szállodában vacsora közben értékeltük a nap eseményeit és vettük sorba a másnapi terveket.
Az utolsó információk:

Sinsheim partnervárosa Barcs. 

Kapcsolattartó: Herr Georg Werkmann. Vele bármikor értekezhetünk.

                           Adalbert Stifter str. 4.
                           Sinsheim

tel: 00 49 7261 2713.

2009.október 13.

Gyakorlatilag a mai napra maradt a Zeutern-i és a Sinsheim-i katolikus temető meglátogatása.

Először ellátogattunk Zeutern-ba.

A délelőtt első óráiban végignéztük Zeutern katolikus temetőjét.

Sok névazonosságot találtunk.

Mivel Sinsheim-tól meglehetősen távol voltunk, a temető bejárása után szerettünk volna kicsit megpihenni.

A falu közepén betértünk egy „Gasthof”-ba.
Egy kis ebéd után, jót beszélgetve, viccelődve a tulajdonosokkal (természetesen töviről-hegyire kikérdeztek bennünket kutatásunk szándékáról jót nevetve a nálunk is használt sváb szófordulatokon) visszautaztunk Sinsheim-be, hogy a hátralévő időben felkeressük a város katolikus temetőjét.

A HAUK, SCHMIDT, HOFFMANN családnév falunkban is igen gyakori volt.

                                                             … ugyancsak gyakori név a MAYER is.
Már délutánba hajlott az idő, még egy pillantást vetettünk a magasból a városra (közlekedési múzeum), majd …

… beállítottuk a navigációt VÁRDOMB irányába, HAZAINDULTUNK!
Hazafelé a hosszú úton megbeszéltük, újra átéltük friss élményeinket.

SZÉP VOLT!   HASZNOS VOLT!!!  FONTOS VOLT!!!!!
